open-index/open-wikipedia-markdown huggingface dataset:
Acrux

**Acrux** (z lat. α Crucis) je trojhviezda α1,2 Cru so zdanlivou jasnosťou 0,77m. Je najjasnejším objektom súhvezdia Južný kríž a 13. najjasnejšou hviezdou na nočnej oblohe. V Číne je známa ako *druhá hviezda kríža* (十字架二).

Hlavnou zložkou sústavy je spektroskopická dvojhviezda zdanlivej jasnosti 1,40m. Patrí do spektrálneho typu B2 a do triedy svietivosti IV. Okolo tejto dvojhviezdy obieha vo vzdialenosti 4,4" ďalšia hviezda so zdanlivou jasnosťou 2,09m. Patrí do spektrálneho typu B1 a triedy svietivosti V. Vzdialenosť Acrux od Zeme približne 321 ly. V našich zemepisných šírkach nie je viditeľný.

## Referencie
* *[[Encyklopédia astronómie]]*. Osveta, 1987.

Kategória:Bayerove objekty
Kategória:Modrobiele trpaslíky
Kategória:Modrobiele podobry
Kategória:Súhvezdie Južný kríž
Kategória:Hviezdy typu B
Kategória:Štvorhviezdy
Kategória:Asociácia Centaurus-Južný kríž
Augsburský mier

thumb|Titulná strana v Mainzi vytlačeného vydania
**Augsburský mier** je názov mierovej dohody prijatej cisárom Karlom V. a ríšskymi kniežatami na sneme v Augsburgu dňa 25. septembra 1555, ktorou bolo ukončené prvé obdobie náboženských vojen v Nemecku. V dohode bola uznaná náboženská sloboda vo forme zásady *cuius regio, eius religio (koho panstvo, toho náboženstvo)*. Poddaní mali možnosť z náboženských dôvodov emigrovať. Zároveň bola potvrdená sekularizácia cirkevného majetku (prevod cirkevného majetku do svetských rúk) protestantskými kniežatami do roku 1552.

Tento akt sa považuje za ukončenie epochy nemeckej reformácie a podľa tohto mieru bolo stanovené, že ríšske kniežatá sa budú môcť slobodne rozhodnúť pre svoju vieru a zároveň s nimi túto ich vieru budú prijímať aj ich poddaní, v latinskej vete „cuius regio eius religio“ - „koho vláda, toho náboženstvo“. Bolo stanovené, že tí, ktorí nechceli prijať vieru svojho pána, sa mohli vysťahovať na panstvo iného pána s prijateľnou vierou. 

Ríšski cirkevní predstavitelia sa museli vzdať svojej funkcie, aby sa zabránilo sekularizácii majetkov. Sekularizácia – prechod do svetských rúk. Duchovné kniežatá, biskupi arcibiskupi, opáti, ak prešli na protestantizmus, sa ich majetok, územie, sa premenilo na ich vlastne územie – sekularizácia. 

Do mieru alebo do tejto tolerancie nového náboženstva však nespadali také okrajové skupiny, ako bolo kalvínstvo a zwingliniazmus. Tento mier prispel k náboženskej tolerancii v Svätej ríši rímskej do vypuknutia tridsaťročnej vojny, bol pokoj 70 rokov, prispel ale k väčšiemu partikularizmu nemeckých kniežat (zvýšenie ich moci) na územiach – posilnenie moci jednotlivých častí na úkor celku. Najvýznamnejším dôsledkom bolo definitívne zrušenie jednoty latinského kresťanstva. Táto cirkev bola rozdelená na dve skupiny: katolícku a luteránsku cirkev.

Kategória:Dejiny kresťanstva
Kategória:Evanjelická cirkev
Kategória:Mierové zmluvy
Kategória:Európske náboženské vojny
Ján Francisci

**Ján Francisci** (* 14. jún 1691, Banská Bystrica – † 27. apríl 1758, Banská Bystrica) bol slovenský hudobný skladateľ a organista.

## Rodina
* otec: Juraj Francisci
* matka: Katarína Francisciová 

## Životopis
Študoval na gymnáziu (u Jána Pilárika a Mateja Bela), hudbu u otca a u J. Karchuta a M. Tomašiho v Banskej Bystrici. V roku 17091721 kantor a regenschori evanjelickej a.v. cirkvi v Banskej Bystrici. Od 1733 cestoval po Európe, 17331735 organista a správca chóru v Bratislave, od 1737 organista v Banskej Bystrici. V hudobnej teórii a kompozícii samouk. Roku 1725 sa stretol v Lipsku s J.S. Bachom. Autor árie pri príležitosti rozlúčky Mateja Bela s Banskou Bystricou (1714), 1735 venoval skladbu banskobystrickej evanjelickej cirkvi. Napísal aj rukopisnú príručku Úvod do generálneho basu (Introductio in Generalem Bassum).

## Literatúra
* Slovenský biografický slovník

## Externé odkazy
* 

Kategória:Slovenskí hudobní skladatelia
Kategória:Slovenskí organisti
Kategória:Osobnosti z Banskej Bystrice
Pollux (hviezda)

**Pollux** (β Gem/β Geminorum/beta Geminorum) je jednou z najjasnejších hviezd súhvezdia Blíženci a jednou z najjasnejších hviezd na oblohe. Hoci je označená ako beta, v súčasnosti je jasnejšia ako Kastor, alfa Geminorum.

Táto hviezda je vzdialená asi 33,7 svetelných rokov od Slnka a jej priemer je asi 8,3-násobkom priemeru Slnka. Je to oranžový obor a jeho nápadná oranžová farba sa dá pozorovať už voľným okom. Je to náš najbližší obor vôbec. V jeho blízkosti je možné vidieť niekoľkých optických sprievodcov, ktorí k nemu fyzicky nepatria. 

V roku 2006 bola v okolí hviezdy potvrdená prítomnosť planéty nazvanej *Pollux b* s hmotnosťou 2,3 krát vyššou než hmotnosť Jupitera. Planéta obehne materskú hviezdu za 590 dní v priemernej vzdialenosti 1,64 astronomických jednotiek. 

## Pôvod názvu
Pomenovanie dostal podľa mytologického hrdinu Polluxa (v Grécku Polydeukes), ktorý bol syn najvyššieho boha Jupitera (v Grécku Dia) a kráľovnej Lédy. Mal brata dvojča, Kastora, ktorý však bol na rozdiel od neho smrteľný. Obaja patrili medzi najslávnejších dórskych hrdinov. Keď Kastor prišiel o život pri bitke s bratrancom Idasom, Pollux pomstil smrť svojho brata tým, že zabil Idasovho brata Linkea. Potom musel s Idasom bojovať o svoj život. Pollux s pomocou Dia tento boj vyhral, no preklial svoju nesmrteľnosť, lebo chcel zomrieť spolu s bratom. Zeus, dojatý Polluxovou láskou, mu ponúkol dve možnosti: buď ostane večne mladým uprostred bohov Olympu, alebo bude žiť jeden deň s bratom v podzemnom kráľovstve Hádesa a jeden deň na Olympe uprostred bohov. Pollux si vybral druhú možnosť. Zeus premenil bratov na hviezdy a umiestnil ich na nebo do súhvezdia Blíženci.

## Zdroj
* 

## Externé odkazy
* 

Kategória:Bayerove objekty
Kategória:Súhvezdie Blíženci
Kategória:Oranžové obry
Kategória:Hviezdy s planétami
Kategória:Planetárne sústavy
Kategória:Flamsteedove objekty
2990
Fomalhaut

[thumb|Disk materiálu okolo hviezdy Fomalhaut spolu s [extrasolárna planéta|extrasolárnou planétou *Fomalhaut b* (Dagon), ktorú vyfotografoval Hubbleov vesmírny ďalekohľad]]

**Fomalhaut** (α PsA / α Piscis Austrini / alfa Piscis Austrini) je najjasnejšia hviezda v súhvezdí Južná ryba a jedna z najjasnejších hviezd na oblohe. 

Fomalhaut je skutočne výraznou dominantou súhvezdia Južná ryba, lebo všetky ostatné hviezdy súhvezdia sú od nej slabšie minimálne o tri magnitúdy. Je to osemnásta najjasnejšia hviezda oblohy a deviata najjasnejšia hviezda severnej oblohy. Jasnosť je však skreslená tým, že u nás vychádza len približne 10° nad obzor. V roku 1983 sa pri snímaní družicou IRAS potvrdilo, že Fomalhaut má okolo seba chladný prstenec materiálu. V tomto prstenci sa môžu tvoriť planéty. 

Jej názov pochádza z arabského Fum-al-Hút, čo sa prekladá ako „tlama ryby“ alebo „ústa veľkej ryby“. Jej spektrálny typ je A5V (podľa iných zdrojov A3), svietivosť 14-krát väčšia ako svietivosť Slnka a povrchová teplota približne 10 000 K. Nájdeme ju po predĺžení spojníc hviezd Scheat a Markab (alfa a beta Pegasi). Keďže je výrazná, často slúži pozorovateľom v hľadaní okolitých nevýrazných súhvezdí. Fomalhaut bola tiež jednou zo štyroch kráľovských hviezd. Spolu s Regulom (z Leva), Aldebaranom (z Býka), a Antarom (zo Škorpióna) slúžila ako nebeský medzník pri rozdeľovaní roka na 4 ročné obdobia. 

V novembri roku 2008 Hubbleov vesmírny ďalekohľad detegoval po prvýkrát v histórii astronómie extrasolárnu planétu vo viditeľnom spektre. Planéta Dagon, približne 3-krát hmotnejšia ako Jupiter, obieha materskú hviezdu Fomalhaut vo vzdialenosti 10,7 miliardy kilometrov. Planéta pravdepodobne udržiava vonkajší okraj prstenca materiálu okolo hviezdy, ktorý je v planetárnej sústave Fomalhautu analógiou Kuiperovho pásu.

* Rektascenzia 22h 57m 39,05s
* Deklinácia -29°37′20″
* Spektrálny typ A3V
* Zdanlivá hviezdna veľkosť 1,16
* B-V farba 0,09

## Zdroj
* 

## Iné projekty

Kategória:Bayerove objekty
Kategória:Súhvezdie Južná ryba
Kategória:Premenné hviezdy
Kategória:Biele hviezdy hlavnej postupnosti
Kategória:Hviezdy s protoplanetárnym diskom
Kategória:Hviezdy s planétami
Kategória:Infračervené zdroje
Kategória:Pohybová hviezdokopa Kastor
Mimosa (hviezda)

**Mimosa** alebo **Becrux** (β Cru/β Crucis/beta Crucis) je druhá najjasnejšia hviezda v súhvezdí Južný kríž a jedna z najjasnejších hviezd na oblohe. Tvorí východné rameno kríža. 

* Zdanlivá hviezdna veľkosť (Sírius A = 1): 0,084
* Spektrálny typ: B0,5 III
* Radiálna rýchlosť: 20 km/s
* Rýchlosť pohybu: 0,05 arcsecs/rok
* Zdanlivá hviezdna veľkosť: 1,25
* Absolútna hviezdna veľkosť: -3,92
* Svietivosť: 34 000 svietivostí Slnka

Kategória:Bayerove objekty
Kategória:Modrobiele obry
Kategória:Súhvezdie Južný kríž
Kategória:Viacnásobné hviezdy
Kategória:Asociácia Centaurus-Južný kríž
Kastor (hviezda)

|}

**Kastor** alebo **Castor** (α Gem/α Geminorum/alfa Geminorum) je druhá najjasnejšia hviezda v súhvezdí Blíženci a jedna z najjasnejších hviezd na oblohe. Spolu s Polluxom predstavuje dvojicu najjasnejších hviezd Blížencov. Patrí k najzaujímavejším viacnásobným hviezdam na oblohe. 

Je to vizuálna trojhviezda. Ďalekohľadom uvidíme dve hlavné modré zložky, Castor A a Castor B s jasnosťami 1,96 a 2,89 magnitúd. Neďaleko tejto dvojice je červený trpaslík Castor C alebo YY Geminorum typu M1. Uhlová vzdialenosť hlavných zložiek je 2,2“ a navzájom sa obehnú raz za 340 až 400 rokov. Najmenšiu uhlovú vzdialenosť, 1,9“ dosiahli v roku 1970 a odvtedy sa ich odstup stále zväčšuje. V roku 1985 bola 2,6“ a v roku 2000 približne 3,8“. Hmotnejšia z hviezd je 22-krát svietivejšia ako Slnko. Červený trpaslík je tejto dvojice vzdialený 73“, má jasnosť vyše 9 magnitúd a dvojicu obehne za niekoľko tisíc rokov. Trpaslík je eruptívna, podľa iných zdrojov zákrytová premenná hviezda typu Algol. Jej jasnosť kolíše medzi 9,1 a 9,6 (8,6 až 9,1) magnitúd v perióde 19,5 hodiny. 

Všetky zložky tejto trojhviezdy sú navyše spektroskopickými dvojhviezdami. V prípade dvojhviezd A a B je vzdialenosť zložiek iba 10 miliónov km (menej než pätina vzdialenosti Merkúru od Slnka). Obeh zložiek systému A okolo spoločného ťažiska trvá 9,2 dňa, obeh zložiek B iba 2,9 dňa. Červený trpaslík C je v skutočnosti zložený z dvoch chladných trpaslíkov vzdialených od seba 3 milióny kilometrov a obiehajúcich sa raz za 19 (20) hodín, pričom spôsobujú periodické zmeny jasnosti. Castor je teda až šesťnásobný hviezdny systém zložený z troch veľmi tesných dvojhviezd.

## Zdroj
* 

Kategória:Bayerove objekty
Kategória:Flamsteedove objekty
Kategória:Súhvezdie Blíženci
Kategória:Viacnásobné hviezdy
Kategória:Biele hviezdy hlavnej postupnosti
Kategória:Červené trpaslíky
Kategória:Spektroskopické dvojhviezdy
Kategória:Zákrytové premenné hviezdy
2890
Kategória:Pohybová hviezdokopa Kastor
Adara

**Adara** alebo **Adhara** (arab. ̀adārā – panny) (ε CMa/ε Canis Majoris), je druhá najjasnejšia hviezda v súhvezdí Veľký pes a jedna z najjasnejších hviezd na oblohe. Ide o vizuálnu dvojhviezdu so zdanlivou jasnosťou +1,51m (podľa EB 1,6m), ktorá je vzdialená od Zeme asi 430 svetelných rokov (podľa EB 200 pc). Okolo hlavnej zložky triedy svietivosti II, spektrálneho typu B2 a absolútnej jasnosti -5,0m obieha na oblohe vo vzdialenosti 7,4" hviezda zdanlivej jasnosti +9,0m (podľa EB).

Adara je v skutočnosti oveľa žiarivejšia ako Sírius, ale na oblohe sa javí slabšia, pretože je oveľa ďalej. Keby sa Adara nachádzala v rovnakej vzdialenosti od Slnka ako Sírius, dosahovala by absolútnu jasnosť -7m a bola by tým pádom 7-krát jasnejšia ako Venuša v čase svojej najväčšej jasnosti.

## Zdroje

* 
* 

Kategória:Bayerove objekty
Kategória:Dvojhviezdy
Kategória:Modrobiele nadobry
Kategória:Súhvezdie Veľký pes
Divadlo verejnej služby

**Divadlo verejnej služby** (nazývané aj **štatutárne**) je považované za základný typ divadla. Bolo zriadené z nadosobných pohnútok poskytovať kultúrnu službu verejnosti. Jeho zriaďovateľom je štát, kraj alebo obec. Jeho zriaďovateľ tiež zabezpečuje jeho kontinuálne financovanie vo forme dotácií a subvencií.

Takéto divadlá sú repertoárové (majú na repertoári viacero titulov), ensamblové (majú stály súbor alebo viac súborov) a majú stále pôsobisko.

## Štátne divadlá na Slovensku
* Slovenské národné divadlo v Bratislave
* Nová scéna v Bratislave
* Národné divadlo v Košiciach
* Štátna opera v Banskej Bystrici

## Pozri aj
* Divadlo ako súkromný podnik
* Nezávislé divadlo

Kategória:Divadlo
Divadlo ako súkromný podnik

**Divadlo ako súkromný podnik** - takéto divadlá sú zakladané osobami alebo spoločnosťami z individuálneho podnikateľského záujmu. Sú viazané na určité pôsobisko - buď si postavia vlastnú sálu, alebo majú v prenájme stagionu. Na rozdiel od repertoárových divadiel uvádzajú zväčša iba jedno predstavenie a nemajú stály umelecký súbor.  

Tieto divadlá fungujú ako akciové spoločnosti alebo spoločnosti s ručením obmedzeným.

## Pozri aj
* Divadlo verejnej služby
* Nezávislé divadlo

Kategória:Divadlo
Gacrux

**Gacrux** (γ Cru/γ Crucis/gama Crucis) je tretia najjasnejšia hviezda v súhvezdí Južný kríž a jedna z najjasnejších hviezd na oblohe.

## Súradnice ([[Epocha (astronómia)|epocha]] [[2000]])

* Rektascenzia: 12h 31m 09,9s
* Deklinácia: -57° 06' 48,0"

Kategória:Bayerove objekty
Kategória:Dvojhviezdy
Kategória:Súhvezdie Južný kríž
Kategória:Červené obry
Kategória:Biele hviezdy hlavnej postupnosti
Shaula

**Shaula** (λ Sco/λ Scorpii) je druhá najjasnejšia hviezda v súhvezdí Škorpión a jedna z najjasnejších hviezd na oblohe. Je to trojhviezda. Hlavná zložka má vysokú povrchovú teplotu – 25 000 K. Má hmotnosť 11 Sĺnk. Zmeny v jej spektre ukazujú, že okolo nej obieha neviditeľný sprievodca s periódou necelých 6 dní. Hmotnosť tohto sprievodcu sa odhaduje sa 1,8 Sĺnk. Ešte ďalej obieha druhý sprievodca, tiež typu B, ktorý má hmotnosť 8 Sĺnk.

## Referencie


Kategória:Bayerove objekty
Kategória:Modrobiele podobry
Kategória:Súhvezdie Škorpión
Kategória:Trojhviezdy
Kategória:Spektroskopické dvojhviezdy
Kategória:Premenné hviezdy typu Beta Cephei
Bellatrix

**Bellatrix** (lat., bojovníčka) alebo **Gama Orionis** (γ Ori) je tretia najjasnejšia hviezda v súhvezdí Orión a 27. najjasnejšia hviezda na oblohe. Je to obor zdanlivej jasnosti 1,64m. Patrí do spektrálneho typu B2, do triedy svietivosti III. Vzdialenosť od Zeme je približne 240 ly.

náhľad|vľavo|Bellatrix, Algol B, Slnko a iné objekty

Kategória:Bayerove objekty
Kategória:Modrobiele obry
Kategória:Súhvezdie Orión
Kochab

**Kochab** (β UMi/β Ursae Minoris) je druhá najjasnejšia hviezda v súhvezdí Malá medvedica. Názov Kochab pochádza z arabčiny a pravdepodobne znamená „cap“. Je to žltý obor alebo oranžový obor. V asterizme Malý voz zobrazuje jedno zadné koleso. Spolu s druhým kolesom (Pherkad) tvoria dvojicu nazývanú Strážcovia pólu.

Aj keď nie je tak horúci ako Slnko, Kochab je približne 40-krát väčší v priemere a 500-krát viac energický. Ak by sa Kochab umiestnil, kde je naše Slnko teraz, by siahal do polovičnej vzdialenosti k planéte Merkúr. David Darling hovorí, že Kochab vyčerpal svoju hlavnú zásobu vodíka a je vyvíjajúcou oranžovou obriou hviezdou pravdepodobne v štádiu horenia hélia.

## Referencie

* 

Kategória:Bayerove objekty
Kategória:Oranžové obry
Kategória:Súhvezdie Malá medvedica
5563
Algenib

:*O hviezde v súhvezdí Perzeus pozri [[Mirfak]]*

**Algenib** (iné názvy: **Gamma Pegasi**, **γ Peg**, **γ Pegasi**; arab. al-džánib = bok alebo al-džanb = strana)  je hviezda v súhvezdí Pegas. Je to premenná hviezda typu β Cep, spektrálneho typu B2, triedy svietivosti IV. Zdanlivá hviezdna veľkosť sa mení od 2,87m do 2,89m v perióde 0,15 d. Vzdialenosť od Zeme dosahuje 330 ly. Má jedného spektroskopického a dvoch vizuálnych sprievodcov. 

Kategória:Súhvezdie Pegas
Kategória:Bayerove objekty
Kategória:Hviezdy typu B
Kategória:Premenné hviezdy typu Beta Cephei
Kategória:Spektroskopické dvojhviezdy
Kategória:Optické dvojhviezdy
Kategória:Štvorhviezdy
0039
Alioth

**Alioth** (pravdepodobne z arab. 'alja, 'ilja – tučný ovčí chvost al. al-hawar – kontrast medzi bielou farbou očnej rohovky a tmavou farbou dúhovky) alebo **Epsilon Ursae Majoris** (ε Uma/ε Ursae Majoris) je najjasnejšia hviezda v súhvezdí Veľká medvedica. V asterizme Veľkého voza je to tretia hviezda v oji.

Alioth je krátkoperiodická premenná hviezda a zároveň aj spektroskopická dvojhviezda. Jej zložky sa vzájomne obehnú raz za 4,15 roka. 

Alioth patrí medzi premenné hviezdy, ktorých magnetické pole sa voči Zemi mení s periódou rovnou rotačnej perióde hviezdy. Tento typ hviezd sa nazýva premenné hviezdy typu Alfa2 Canum Venaticorum.

## Referencie


Kategória:Bayerove objekty
Kategória:Súhvezdie Veľká medvedica
Kategória:Premenné hviezdy typu Alfa2 Canum Venaticorum
Kategória:Biele podobry
Kategória:Spektroskopické dvojhviezdy
Kategória:Pohybová hviezdokopa Veľká medvedica
Alhena

**Alhena** (arab. al-han`a – vypálený znak na krku ťavy), **Almeisan** (arab. al-maisān – vznešene kráčajúci) alebo **Gamma Geminorum** (γ Gem/γ Geminorum) je hviezda v súhvezdí Blíženci. Je to podobor zdanlivej jasnosti 1,93m. Patrí do spektrálneho typu A0, do triedy svietivosti IV. Vzdialenosť od Zeme je približne 105 ly.

Kategória:Bayerove objekty
Kategória:Súhvezdie Blíženci
Kategória:Biele podobry
2421
Delta Centauri

**Delta Centauri** je hviezda typu B v súhvezdí Centaurus. Severne od seba má sprievodcu 4. magnitúdy, južne zase sprievodcu šiestej magnitúdy.

Kategória:Súhvezdie Centaurus
Kategória:Hviezdy typu B
Kategória:Trojhviezdy
Kategória:Premenné hviezdy
Kategória:Asociácia Centaurus-Južný kríž
LBV 1806-20

***LBV 1806-20*** je hviezda vzdialená  49 000 svetelných rokov od Slnka, na opačnej strane Galaxie. Jej hmotnosť je 130-krát väčšia ako hmotnosť Slnka a jej premenná jasnosť kolíše v rozmedzí 5 – 40 miliónov jasností Slnka, čím je viac ako 6-krát jasnejšia ako Eta Carinae alebo Pištoľová hviezda.

## Pozri aj
* Zoznam najjasnejších hviezd

## Externé odkazy (v angličtine)
* http://www.napa.ufl.edu/2004news/bigbrightstar.htm
* http://www.solstation.com/x-objects/1806-20.htm 

Kategória:Nadobry
Kategória:Premenné hviezdy
Rakovice (okres Písek)

thumb
**Rakovice** sú obec v Česku v okrese Písek.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce
Pištoľová hviezda

right|200px
**Pištoľová hviezda** (Revolverová hviezda), bola považovaná za najjasnejšiu hviezdu v Galaxii, pričom je približne 1,7 miliónovkrát jasnejšia ako Slnko a približne 100-krát hmotnejšia. Hviezda uvoľní za 20 sekúnd toľko energie ako Slnko za celý rok. Je vzdialená približne 30 000 svetelných rokov od Slnka.

Táto veľmi masívna a žiarivá hviezda je typickým príkladom toho, ako vzdialenosť hviezd a hustota medzihviezdneho prostredia veľmi skresľuje ich jasnosť. Jej svietivosť je asi tretinová v porovnaní s Eta Carinae, ale aj tak patrí medzi najžiarivejšie hviezdy v našej Galaxii. Je taká jasná, že keby nebolo prachových mračien v rovine Galaxie, videli by sme ju voľným okom ako hviezdu 4. magnitúdy. Pritom je od nás taká vzdialená, že bežné hviezdy by sme voľným okom v takej vzdialenosti už nerozoznávali. Nachádza sa len o niečo menej ako 100 svetelných rokov od jadra Galaxie.

Jej povrchová teplota je odhadovaná na 14 až 21 tisíc °C. Hviezdy s takou veľkou hmotnosťou však už nie sú stabilné, lebo v ich vnútre je obrovský tlak žiarenia. Hubblov vesmírny ďalekohľad ju pozoroval v infračervenom žiarení. Hviezda je obklopená emisnou hmlovinou v tvare pištole, podľa ktorej dostala hmlovina aj hviezda názov. Hmlovina vznikla pred asi 5 000 rokmi pri explózii hviezdy. Bola to najväčšia známa hviezdna explózia. Hmota, ktorá bola pri explózii vyvrhnutá, dosahuje niekoľko slnečných hmotností. Hmlovina sa doteraz rozpína a v súčasnosti má priemer asi 4 ly. 

Pištoľová hviezda aj jej hmlovina sú súčasťou veľmi mladej hviezdokopy nazývanej Pätica (Quintuplet). Hviezdokopa nemá viac ako 4 milióny rokov. Infračervená snímka z Hubblovho vesmírneho ďalekohľadu zaznamenala v hviezdokope asi 10 000 hviezd, pričom najmasívnejšie z nich sa blížia k svojmu zániku. Pôsobením gravitácie galaktického jadra sa táto hviezdokopa rýchlo rozpadá.

## Zdroj
* 

## Externé odkazy (v angličtine)
* Prehľad faktov o Pištoľovej hviezde 
* Ďalšie detaily o Pištoľovej hviezde zo stránky hubblesite.org

Kategória:Nadobry
Kategória:Súhvezdie Strelec
Kategória:Infračervené zdroje
Kategória:Astronomické objekty objavené v roku 1992
Eta Carinae

150px|right
**Eta Carinae** (η Car/η Carinae) je veľmi veľká a jasná hviezda v súhvezdí Kýl, pričom jej hmotnosť je asi 100-150-krát väčšia ako hmotnosť Slnka a jej jasnosť predstavuje asi 4-miliónnásobok jasnosti Slnka. Je to premenná hviezda podobná novám, spektrálneho typu F5 a triedy svietivosti I. Od nov sa líši tým, že jej jasnosť sa mení vo veľmi dlhej časovej škále. Maximum jasnosti dosiahla roku 1843, keď bola druhou najjasnejšou hviezdou južnej oblohy (zdanlivá jasnosť -1m). V súčasnosti má zdanlivú jasnosť 7m. Je silným zdrojom infračerveného žiarenia. Obklopuje ju hustá obálka ionizovaného vodíka, ktorá expanduje rýchlosťou 480 km/s a je súčasťou veľkého komplexu plynovo-prachovej hmoty, prejavujúceho sa ako premenná difúzna hmlovina.

## Pozri aj
* Pištoľová hviezda
* LBV 1806-20
* Oblasť H II

## Externé odkazy (v angličtine)
* Eta Carinae profile 
* The Behemoth Eta Carinae: A repeat Offender 
* Eta Carinae: Hubble Space Telescope Treasury Project 
* Possible Hypernova could affect Earth
* ESO press release  about the possibility of a supernova in 10 to 20 millennia
* X-ray Monitoring of Eta Carinae
* The 2003 Observing Campaign

Kategória:Súhvezdie Kýl
Kategória:Bayerove objekty
Kategória:Dvojhviezdy
Kategória:Nadobry
Kategória:Eruptívne premenné hviezdy
Kategória:Hviezdy typu F
Kategória:Hviezdy typu O
Technopol (budova)

right|thumb|Technopol
right|thumb|Technopol

**Technopol** je druhá najvyššia výšková budova v Petržalke a jedna z najvyšších výškových budov v Bratislave.

Tvorí ju dvojica budov o výške 90 m. Nachádza sa na Kutlíkovej ulici č. 17 v Bratislave pri Chorvátskom ramene oproti Námestiu Jána Pavla II a Kostolu Svätej rodiny.

## Výstavba
Budova bola postavená v roku 1984 a nachádzajú sa tu predovšetkým kancelárske priestory. Autorom projektu je Rudolf Masný.

## Využitie
Technopol je sídlom viacerých spoločností, napr. Technopol, a.s., ako aj miestneho úradu Petržalka.
Na streche budovy sa nachádzajú rôzne antény, napr. vysielače rôznych rádií.

## Okolie
V roku 1999 sa vybudoval pred budovou na južnej strane malý parčík a centrálne námestie, v strede ktorého je umiestnená tzv. spievajúca fontána, ktorá je v prevádzke v určité dni a okrem vodometu má aj zvláštne svetelné efekty a hudobný sprievod.

## Iné projekty

Kategória:Výškové budovy v Bratislave
Kategória:Architektúra z 1984
Avior

**Avior** alebo **Epsilon Carinae** (ε Car / ε Carinae) je spektroskopická dvojhviezda v súhvezdí Kýl, ktorej hlavná zložka je obor zdanlivej jasnosti 2,4m, spektrálneho typu K0, triedy svietivosti II. Vzdialenosť od Zeme je približne 630 ly. V našich zemepisných šírkach nie je viditeľný.

Kategória:Súhvezdie Kýl
Kategória:Bayerove objekty
Saiph

**Saiph** (κ Ori/κ Orionis) je šiesta najjasnejšia hviezda v súhvezdí Orión.

## Údaje
* Rektascenzia: 05 h 47 m 45.4 s
* Deklinácia: -09° 40' 11"
* Zdanlivá hviezdna veľkosť: 2.06 
* Farba: (B-V) -0.17 
* Spektrálny typ: B0.5I (modrý nadobor); 26 000 K
* Vzdialenosť: 720 +/- 120 ly
* Priemer: 11-násobok priemeru Slnka
* Hmotnosť: 15-17 hmotností Slnka

## Iné názvy
* Flamsteed: **53 Orionis**

## Externé odkazy (v angličtine)
Saiph (Kappa Orionis)

Kategória:Bayerove objekty
Kategória:Modrobiele obry
Kategória:Flamsteedove objekty
Kategória:Súhvezdie Orión
Mintaka

**Mintaka** (δ Ori / δ Orionis) je jedna z troch hviezd (spolu s Alnitakom a Alnilamom) tvoriacich Oriónov pás v súhvezdí Orión. Je to modrobiela hviezda typu B. Jej zdanlivá hviezdna veľkosť (magnitúda) je približne +2.

Umiestnenie hviezdy naznačuje aj jej meno, ktoré pochádza z arabského myntykat, čo znamená „pás“. Mintaka je známa tým, že je to jedna z mála jasných hviezd, ktoré sa nachádzajú v tesnej blízkosti svetového rovníka. Leží len 17,5&nbsp;oblúkových minút pod ním, takže možno povedať, že ňou svetový rovník prakticky prechádza. 

Mintaka je viacnásobná hviezda. Už ďalekohľadom s 5&nbsp;cm objektívom rozlíšime hlavnú zložku s jasnosťou 2,4&nbsp;magnitúdy a sprievodcu 6,8&nbsp;magnitúdy. Delí ich uhlová vzdialenosť 53“, čím patrí medzi najľahšie rozlíšiteľné dvojhviezdy oblohy. Pravdepodobne ide o skutočný hviezdny pár, hoci hviezdy sú od seba vzdialené takmer pol&nbsp;svetelného roka, takže ich vzájomná obežná doba môže byť aj viac ako 1&nbsp;milión rokov. Vo vzdialenosti 8,6“ sa nachádza ďalší sprievodca 12.&nbsp;magnitúdy. Zmeny v spektre Mintaky naznačujú, že môže mať ešte ďalšie zložky. Hlavná hviezda je zákrytová premenná. Jej jasnosť sa mení o 0,1&nbsp;magnitúdy v priebehu 5,7&nbsp;dňa.

## Zdroj
*

## Externé odkazy (v angličtine)
* Popis hviezdy 

Kategória:Bayerove objekty
Kategória:Flamsteedove objekty
Kategória:Viacnásobné hviezdy
Kategória:Modré jasné obry
Kategória:Súhvezdie Orión
Kategória:Zákrytové premenné hviezdy
Alnitak

**Alnitak** (arab. al-nitáq – opasok, pás) alebo **Zeta Orionis** (ζ Ori) je astrometrická trojhviezda zdanlivej jasnosti 1,70m. v súhvezdí Orión, jedna z hviezd tvoriacich Oriónov pás. Jej zložky, dvojhviezda zdanlivej jasnosti 1,70m a hviezda 4,21m, sú na oblohe vzdialené od seba 2,5". Jasnejšia z nich patrí do spektrálneho typu 09, do triedy svietivosti Iab, slabšia do typu B0III. Alnitak je vzdialený od Zeme približne 800 ly.

V blízkosti Alnitaku sa nachádzajú známe hmloviny: Plamenná hmlovina (NGC 2024) a hmlovina Konská hlava. 

náhľad|vľavo|Zeta Orionis v porovnaní so Slnkom (v mierke)

## Zdroje
* 
* 

Kategória:Súhvezdie Orión
Kategória:Bayerove objekty
Kategória:Flamsteedove objekty
Kategória:Modré nadobry
Kategória:Modrobiele obry
Kategória:Trojhviezdy
Alnilam

**Alnilam** (z arab. النظام - an-nidám – poriadok, systém) alebo **Epsilon Orionis** (ε Ori/ε Orionis) je veľká modrá hviezda v súhvezdí Orión, jedna z hviezd tvoriacich Oriónov pás. Jej Flamsteedov názov je **46 Orionis**.

Kategória:Bayerove objekty
Kategória:Modrobiele nadobry
Kategória:Flamsteedove objekty
Kategória:Súhvezdie Orión
Sadr

**Sadr** (γ Cyg/γ Cygni) je hviezda v súhvezdí Labuť. Jej názov znamená znamená „prsia“, alebo „hruď“. Je to trojhviezda. Žiarivosť hlavnej zložky, nadobra, je obrovská. Jeho sprievodca je vo vzdialenosti 41,2“ a má magnitúdu 9,9. Samotný sprievodca je tesnou dvojhviezdou. 

Súradnice (epocha 2000.0): 
* Rektascenzia 20h22m14s 
* Deklinácia +40°15'24"

## Zdroj
*

Kategória:Bayerove objekty
Kategória:Súhvezdie Labuť
Kategória:Žltobiele nadobry
Kategória:Trojhviezdy
Levia hriva

**Levia hriva** (iné názvy: **Algieba**, **Al Gieba**, **Gamma Leonis**, **γ Leo**, **γ Leonis**; arab. Al-džabha = čelo alebo predok, alebo Džabha(t) al-asad = čelo leva, predok leva) je dvojhviezdny systém v súhvezdí Lev zdanlivej jasnosti 1,98m. Jej zložky, žltý obor zdanlivej jasnosti 2,28m a oranžový obor 3,51m, patria do spektrálneho typu K0 a G7, do triedy svietivosti III. Povrchová teplota jasnejšej hviezdy je 4&nbsp;470 K, menej jasnej 4&nbsp;980 K. Obidve obiehajú okolo spoločného ťažiska raz za 618,6 r. Vzdialenosť od Zeme je približne 126 ly. Je preto ľahko rozlíšiteľnou dvojhviezdou už s ďalekohľadom s priemerom objektívu 4 až 5 cm. Keď v roku 1782 William Herschel túto dvojhviezdu objavil, bola oblúková vzdialenosť jej zložiek menšia ako 2“.

## Referencie

## Externé odkazy
* Article from University of Illiniois at Urbana-Champaign 
* Online constellation reference  
* Astronomical Reference from Author David Darling 

Kategória:Bayerove objekty
Kategória:Dvojhviezdy
Kategória:Súhvezdie Lev
Kategória:Oranžové obry
Kategória:Žlté obry
4057
Miaplacidus

**Miaplacidus** (β Car/β Carinae) je druhá najjasnejšia hviezda v súhvezdí Kýl a jedna z najjasnejších hviezd na oblohe s hviezdnou veľkosťou 1,68.

* Rektascenzia (J2000) = 9h 13m 11.975s 
* Deklinácia (J2000) = −69° 43' 1.948"
* Vzdialenosť = 111 ly
* Svietivosť = 214 svietivostí Slnka

Kategória:Bayerove objekty
Kategória:Súhvezdie Kýl
Kategória:Biele obry
El Nath

**El Nath** (β Tau/β Tauri) je druhá najjasnejšia hviezda v súhvezdí Býk so zdanlivou hviezdnou veľkosťou 1,7 spektrálneho typu B7. Od Slnka je vzdialená 130 ly. Kedysi patrila do súhvezdia Povozník ako *gama Aurigae*. 

Súradnice:
* rektascenzia 5h 26.3m
* deklinácia 28°36.6m

## Zdroj
* 

Kategória:Súhvezdie Býk
Kategória:Bayerove objekty
Kategória:Modrobiele obry
Al Nair

**Al Nair** (arab. *al-najjir* – jasná, žiarivá) alebo **Alpha Gruis** (α Gru/α Gruis) je najjasnejšia hviezda v súhvezdí Žeriav. Má zdanlivú jasnosť 1,73m, patrí do spektrálneho typu B5, do triedy svietivosti V. Teplota na jej povrchu dosahuje 13 500 K. Jej sprievodca, hviezda zdanlivej jasnosti 11,5m, je od nej vzdialený na oblohe 29". Vzdialenosť od Zeme je približne 101 ly. V našich zemepisných šírkach nie je viditeľný.

## Zdroje
*

Kategória:Bayerove objekty
Kategória:Modrobiele podobry
Kategória:Súhvezdie Žeriav
Wezen

**Wezen** (δ CMa / δ Canis Majoris) je hviezda v súhvezdí Veľký pes.

Jej zdanlivá hviezdna veľkosť je 1,84. Jej spektrálny typ je F8 a teplota na povrchu 6200 K. Vyžaruje 50 000-krát viac energie ako Slnko a jej polomer je približne 200-krát väčší ako polomer Slnka. Hviezda je vzdialená 1800 ly.

## Súradnice (epocha 2000)
* Rektascenzia: 7h08m50s 
* Deklinácia: −26°24'48"

Kategória:Bayerove objekty
Kategória:Súhvezdie Veľký pes
Kategória:Žltobiele nadobry
Divadlo Pavla Országha Hviezdoslava

**Divadlo Pavla Országha Hviezdoslava** (DPOH) je samostatná nezisková organizácia v Bratislave. Do marca 2007 bolo jedným z troch sídiel Činohry Slovenského národného divadla, od 17. októbra 2009 do júna 2022 bolo umeleckou scénou BKIS, vtedy známou ako **Mestské divadlo Pavla Országha Hviezdoslava** (MDPOH). Po svojej reštrukturalizácii funguje od júna 2022 už nezávisle a pod svojou historickou skratkou.

## História budovy
Nachádza sa v bývalej budove Slovenskej národnej banky (neskôr tu sídlila Všeobecná úverová banka) na rohu Laurinskej a Štúrovej ulice, postavenej v rokoch 1943 – 1947. Projekt vzišiel z verejnej súťaže na budovu banky a komorného divadla. Víťazmi súťaže sa stali architekti Ing. arch. Eugen Kramár a Ing. arch. Štefan Lukačovič. V roku 1944 dokončili hrubú stavbu a ďalej sa pokračovalo len v stavbe bankovej časti. V roku 1948 sa rozhodlo o pridelení budovy Slovenskému národnému divadlu a začalo sa s vybavovaním budovy divadelnou technikou.

Stavbu realizovali domáce stavebné spoločnosti a technologické zariadenie divadelnej scény dodali zahraničné firmy Wiener Brückenbau a Siemens. Výtvarník František Gajdoš je zodpovedný za pôvodnú výzdobu hľadiska, foyerov a opony. Mozaikové okná vo foyeri vytvoril významný slovenský maliar Janko Alexy. Výstavba bola dokončená roku 1955 a ešte v tom istom roku sa činohra SND presťahovala z nevyhovujúcej historickej budovy do úplne nového, vlastného divadla.

Divadlo prešlo prvou rekonštrukciou v roku 1968, zmenilo sa usporiadanie hľadiska a znížil sa počet diváckych miest. Zatiaľ posledná modernizácia prebehla v prvej polovici 80. rokov a týkala sa predovšetkým javiskovej techniky a zázemia.

V roku 2007 ministerstvo kultúry odpredalo budovu Bratislave. Mesto Bratislava sa zaviazalo, že budova bude naďalej slúžiť na kultúrne účely.

### BKIS
Od roku 2010 bola budova na základe uznesenia Mestského zastupiteľstva Bratislavy v prenájme Bratislavského kultúrneho a informačného strediska a divadlo sa stalo i súčasťou zriaďovacej listiny tejto organizácie. Na júnovom zasadnutí v roku 2020 zastupiteľstvo mesta schválilo predĺženie nájmu BKIS na ďalšie dva „tranzitné“ roky, vedúcou oddelenia divadelného manažmentu v januári 2021 sa stala scenáristka a režisérka Valéria Schulczová. Od júna 2022 už divadlo nie je v správe BKIS.

## Technické údaje
* **Kapacita:** 467 miest, **z toho predajných:** 450 miest
* **Plocha orchestriska:** prekrytá rozoberateľnou podlahou o ploche 55 m²
* **Portálové zrkadlo:** 11 m široké x 6,5 vysoké
* **Javisko:** 28 m široké x 14 m hlboké x 22 m vysoké. Podlaha javiska je variabilná - 6 mostov po 6 polí. 
* **Hracia plocha:** 16 x 12 m  
* **Bočné javisko:** 14 x 10 m

## Galéria

Súbor:Spasiteľ z Dolných honov scéna.jpg|náhľad|Scéna z divadelného predstavenia „Spasiteľ z Dolných honov“ vo februári 2025.
Súbor:Busta_P._O._Hviezdoslava_v_DPOH.jpg|náhľad|Busta P. O. Hviezdoslava vo foyer


## Referencie

## Externé odkazy

* Oficiálne stránky DPOH

Kategória:Divadlá v Bratislave
Kategória:Slovenské národné divadlo
Kategória:Pomenovania podľa Pavla Országha Hviezdoslava
Malá scéna Slovenského národného divadla

**Malá scéna [[Slovenské národné divadlo|SND]]** bola do konca marca 2007 druhou domovskou scénou Činohry Slovenského národného divadla. Neskôr bolo divadlo známe už ako **Malá scéna [[Slovenská technická univerzita v Bratislave|STU]]** či **Malá scéna [[Vysoká škola múzických umení v Bratislave|VŠMU]]**.

## História budovy
Malá scéna sa nachádza vo viacúčelovej budove na Dostojevského rade. V budove sa okrem divadelných priestorov nachádza aj študentský domov STU s vchodom z Dobrovičovej ulice. Budova bola postavená v polovici 50. rokov podľa projektov architektov J. Štefanca a J. Lacku. 

Po úprave priestorov na divadlo sa v roku 1962 Malá scéna stala druhým domov Činohry SND. Jej účelom bolo dopĺňať repertoár hlavnej činohernej scény sídliacej v Divadle P. O. Hviezdoslava s dôrazom na netradičnú dramaturgiu a scénické a inscenačné experimentovanie. 

Na Malej scéne sa nikdy nepodarilo vytvoriť samostatný herecký súbor. Hrali tu buď herci hlavnej činohernej scény alebo študenti Vysokej školy múzických umení. Okrem iného tu v rokoch 1962 - 1967 vystupoval známy mím Milan Sládek.

V 80. a v polovici 90. rokov prebehla modernizácia zariadenia a výzoru vstupných priestorov, v ktorých sa nachádza v súčasnosti kaviareň. Budova je vo vlastníctve Slovenskej technickej univerzity. Od októbra 2007 prezentujú na Malej scéne svoju tvorbu študenti Divadelnej fakulty VŠMU.

## Technické údaje
* **Kapacita hľadiska:** 190 miest, z toho predajných: 174 miest
* **Javisko** je vybavené základnou mechanizáciou s piatimi ťahmi, bez povraziska a predjaviskového priestoru.

## Referencie

## Externé odkazy
* Stránka divadla 

Kategória:Slovenské národné divadlo
Maska

[thumb|150px| [Benátky|Benátska sadrová maska.]]
náhľad

**Maska** je napodobeninou ľudskej alebo zvieracej tváre, ktorá sa používala pri rôznych náboženských obradoch, vyrábala sa z plátna, neskôr z kože a z dreva. Počas éry divadla v antickom Grécku sa masky vyrábali zo sadry.

V gréckom divadle bola rozpoznávacím znamením určitých fixných postáv. Keď mal herec na tvári masku, mohol vystupovať v niekoľkých rôznych úlohách, čo bolo nevyhnutné najmä preto, lebo Gréci obmedzovali počet hercov na určitý počet.

O niekoľko storočí neskôr sa v talianskej commedii dell'Arte znázorňovala maska nemenné typy postáv, napr. *Arlecchino*, *Pantalone* alebo *Pierrot*.

Použitie našla tiež v čase karnevalov. 

V súčasnosti sa výraz „maska“ používa pre nalíčenú tvár herca.

 
## Masky a zamedzenie spoznania

V prípade správania sa, ktoré je v rozpore so zákonom, sa niekedy využívajú masky na zabezpečenie anonymity. V mnohých jurisdikciách sa však nosenie masiek pri páchaní trestnej činnosti považuje za priťažujúcu okolnosť. Rovnako sa môže považovať za priestupok nosenie masiek na verejných zhromaždeniach, mítingoch a demonštráciách (kde sa zúčastnení chránia maskou pred spoznaním agentami silových štruktúr štátu).
Príkladom je právna úprava v štáte Virginia v USA, kde zodpovednosť za nosenie masiek vzniká po dovŕšení 16-steho roku. V niektorých iných štátoch USA sa za nezákonné považuje len nosenie masky s úmyslom spáchať trestný čin. 
Podobná právna úprava sa pripravuje i na Slovensku.

Iným prípadom je krycia funkcia masky pri svedeckých výpovediach, kde maska v prípade ohrozenia môže zabezpečovať anonymitu svedka.

## Záchranné masky
Patria sem i také masky, ktoré spĺňajú ochrannú funkciu, a chránia hlavu pred poraneniami, napr. v športe, v bojových umeniach a pod., ale tiež masky, ktoré zabezpečujú dostatočný prívod vzduchu (alebo kyslíka), prípadne filtrujú vdychované plyny a odstraňujú z nich jedovaté látky. 

Niektoré tieto masky môžu chrániť aj dýchacie ústrojenstvo a zároveň i zrak a pokožku, sú však aj také, ktoré chránia výlučne dýchacie ústrojenstvo (polomasky).

## Zdroje

* http://leg1.state.va.us/cgi-bin/legp504.exe?000+cod+18.2-422  
* http://www.leg.state.fl.us/statutes/index.cfm?App_mode=Display_Statute&URL=Ch0876/titl0876.htm

Kategória:Divadlo
Sadako Sasakiová

náhľad|Japonskí školáci dávajú papierové žeriavy na pamätník Sadako Sasakiovej.

**Sadako Sasakiová** (; * 7. január 1943, Hirošima, Japonsko – † 25. október 1955, tamže) bolo japonské dievčatko, ktoré žilo v Hirošime a vo veku 2 rokov po zásahu mesta jadrovou bombou bola vážne ožiarená. Prežila ďalších desať rokov a stala sa jednou z najznámejších hibakuša – japonský výraz, ktorý znamená „osoba zasiahnutá bombou“. Zomrela ako 12-ročná 25. októbra 1955 v nemocnici Červeného kríža v Hirošime v dôsledku leukémie spôsobenej ožiarením. Spomína si na ňu predovšetkým pre príbeh o viac ako tisícke origami žeriavov, ktoré poskladala pred svojou smrťou.

## Životopis
Malo dva roky, keď bola 6. augusta 1945 zvrhnutá atómová bomba na Hirošimu. Bombardovanie prežilo bez viditeľného zranenia a vyrástlo z nej silné a zdravé dievčatko. 

Ako 11 ročná (9 rokov po zvrhnutí atómovej bomby) dostala náhle závrate. Diagnóza znela leukémia, ochorenie spôsobené výbuchom atómovej bomby. Sadako hospitalizovali vo februári nasledujúceho roku. 

Najlepšia priateľka vyrozprávala Sadako starú japonskú legendu, v ktorej sa hovorí, že každému, kto zloží tisíc origami papierových žeriavov, sa splní jedno želanie. Skladanie žeriavov – origami patrí k prastarej japonskej tradícii, v súčasnosti sú však papierové žeriavy predovšetkým neodmysliteľným symbolom mieru.

Sadako si želala, aby sa uzdravila. Posledných 14 mesiacov svojho života strávila v nemocnici a za ten čas zložila viac ako 1 300 papierových žeriavov. 

(Iná verzia tohoto príbehu hovorí, že sa jej podarilo zložiť iba 644 papierových žeriavov a tak priatelia pre ňu zložili ostatné, aby ich mala vysnených 1 000). Zomrela vo veku 12 rokov. 

Po smrti sa priatelia a spolužiaci Sadako inšpirovali jej odvahou a vytrvalosťou a vydali knihu, v ktorej publikovali jej listy. 

Následne odštartovali hnutie, ktoré sa zasadilo za to aby bol jej a všetkým deťom, ktoré zabila atómová bomba v Hirošime postavený pamätník. Postavili ho z darov, ktorými prispeli ľudia z celého Japonska. 

5. mája 1958 bola v Parku Mieru v Hirošime odhalená socha Sadako, ktorá drží v rukách zlatého žeriava. Pamätník je vysoký deväť metrov, nazýva sa tiež Veža tisícich žeriavov. V súčasnosti je okolo neho v sklených vitrínach zavesených približne 10 miliónov papierových žeriavov, ktoré sem návštevníci denne prinášajú. 
 
Sadako sa stala známym symbolom dôsledkov použitia jadrových zbraní. Niekedy je označovaná ako „japonská Anna Franková“. Sadako má tiež pomník v Parku mieru v Seattle v USA.

## Iné projekty

## Externé odkazy
* Oficiálna stránka Sadako hnutia
* Český návod ako zložiť origami papierového žeriava

Kategória:Japonské osobnosti druhej svetovej vojny
Kategória:Osobnosti z Hirošimy
Kategória:Obete druhej svetovej vojny
Kategória:Úmrtia na leukémiu
Kategória:Atómové bombardovanie Hirošimy a Nagasaki
Deneb Kaitos

**Deneb Kaitos** (Difda, β Cet/β Ceti) je najjasnejšia hviezda v súhvezdí Veľryba, jasnejšia ako Alfa Ceti. Názov *Deneb Kaitos* znamená „chvost veľryby“, názov *Difda* zase „žaba“. Deneb Kaitos leží južne od Pegasovho štvorca a dve hviezdy zo štvorca, Sirrah a Algenib ukazujú viac-menej smer k nej. Ľudia si ju často mýlia s hviezdou Fomalhaut zo súhvezdia Južná ryba, je však o magnitúdu slabšia.

## Zdroj
* 

## Externé odkazy

* Článok o hviezde Deneb Kaitos v angličtine

Kategória:Bayerove objekty
Kategória:Súhvezdie Veľryba
Kategória:Oranžové obry
Denebola (hviezda)

**Denebola** (β Leo / β Leonis / Beta Leonis) je druhá najjasnejšia hviezda v súhvezdí Lev. Pôvodné znenie bolo Dhanab al Asad, čiže chvost leva. V obrazci Leva je skutočne na jeho chvoste. Je 20-krát jasnejšia ako Slnko. V odstupe takmer 19´ nájdeme hviezdu šiestej magnitúdy, ktorú môžeme zbadať už divadelným ďalekohľadom. Niekedy sa Denebola považuje za vrchol Jarného trojuholníka namiesto Regula. Trojuholník tvorený hviezdami Denebola, Arktúr, Spika je presne rovnostranný.

## Zdroj
* 

## Externé odkazy (v angličtine)
* SIMBAD data page
* Information page by Jim Kaler

Kategória:Bayerove objekty
Kategória:Súhvezdie Lev
Kategória:Dvojhviezdy
Kategória:Biele hviezdy hlavnej postupnosti
Kategória:Premenné hviezdy typu Delta Scuti
Mizar

**Mizar** (ζ UMa / ζ Ursae Majoris / Zeta Ursae Majoris) je hviezda v súhvezdí Veľká medvedica. Má sprievodcu, ktorý sa nazýva *[[Alcor]]*, o ktorej stále nie je jasné, či ide o skutočného sprievodcu, alebo či obe hviezdy tvoria iba optickú dvojhviezdu. Pred érou ďalekohľadov sa adepti hvezdárstva vyberali podľa zrakovej ostrosti a bystrosti a u mnohých národov bolo testom rozlíšiť Alcor od Mizaru.

## Charakteristika
Mizar (ζ UMa) je druhá hviezda oja Veľkého voza. Pôvodne sa nazývala Mirak. Je to snáď najznámejšia viacnásobná hviezda. Neďaleko od nej je slabšia hviezda Alcor. Mizar a Alcor sú od seba vzdialení 12´. 

Samotný Mizar bol prvou hviezdou, ktorú ďalekohľad rozložil na dve zložky. Stalo sa to v roku 1650, keď taliansky hvezdár Giovanni Battista Riccioli pozoroval Mizar. Zložky Mizar A a Mizar B (ζ A a ζ B) sú od seba vzdialené 14,8“ a rozoznáme ich už vo väčšom triédri. Jasnejšia zložka Mizar A má dvakrát väčší priemer a trikrát väčšiu hmotnosť ako Slnko. Jej žiarivosť je 63-krát väčšia ako žiarivosť Slnka a povrchová teplota je približne 9 600 K. 

V roku 1889 sa zistilo, že Mizar A je spektroskopická dvojhviezda. Neskôr sa zistilo, že i slabšia zložka a taktiež Alcor sú spektroskopickými dvojhviezdami. Ide teda až o šesťnásobnú hviezdu. Mizar aj Alcor patria do pohybovej hviezdokopy *[[Collinder 285]]*.

## Pozri aj
*Alcor

## Externé odkazy
* Článok o hviezde Mizar  

Kategória:Bayerove objekty
Kategória:Štvorhviezdy
Kategória:Súhvezdie Veľká medvedica
Kategória:Biele hviezdy hlavnej postupnosti
Kategória:Optické dvojhviezdy
Kategória:Pohybová hviezdokopa Veľká medvedica
Merak

:*Merak môže byť aj názov hviezdy [[Mirach]].*

**Merak** (β UMa / β Ursae Majoris) je hviezda v súhvezdí Veľká medvedica.

Kategória:Bayerove objekty
Kategória:Súhvezdie Veľká medvedica
Kategória:Biele hviezdy hlavnej postupnosti
Kategória:Pohybová hviezdokopa Veľká medvedica
Aludra

**Aludra** (arab. al-`adrā' – panna) alebo **Eta Canis Majoris** (η CMa/η Canis Majoris) je hviezda v  súhvezdí Veľký pes. Je to biely nadobor zdanlivej jasnosti 2,45m. Patrí do spektrálneho typu B5, do triedy svietivosti Ia. Vzdialenosť od Zeme je približne 3&nbsp;000 ly.

Kategória:Bayerove objekty
Kategória:Modrobiele nadobry
Kategória:Súhvezdie Veľký pes
Gemma

thumb|Poloha v súhvezdí Severná koruna (pod α)
**Gemma** (α CrB / α Coronae Borealis), tiež známa ako *Alphekka* alebo *Alphecca*, je najjasnejšia hviezda v súhvezdí Severná koruna. Je to biela hviezda s povrchovou teplotou 10 000 K a magnitúdou 2,2. Je to zákrytová premenná hviezda, jej jasnosť však klesá iba asi o 0,1 magnitúdy. Patrí do pohybovej hviezdokopy Collinder 285. 

## Zdroj
*

## Externé odkazy

* Corona Borealis, the Northern Crown
* ALPHECCA or GEMMA

Kategória:Súhvezdie Severná koruna
Kategória:Bayerove objekty
Kategória:Zákrytové premenné hviezdy
Kategória:Biele hviezdy hlavnej postupnosti
Kategória:Dvojhviezdy
Kategória:Premenné hviezdy
Kategória:Flamsteedove objekty
Kategória:Pohybová hviezdokopa Veľká medvedica
Ró Cassiopeiae

**Ró Cassiopeiae** (ρ Cas/ρ Cassiopeiae) je žltý nadobor v súhvezdí Kasiopeja. Je to polopravidelná premenná hviezda. 

Jeho jasnosť klesá zo zvyčajných 4,9 mag až pod 6 magnitúd. Je to polopravidelne premenná hviezda typu SRd podobne ako SV Ursae Majoris a vzdialená je asi 3 400 ly. 

## Zdroj
* 

## Externé odkazy (v angličtine)
* Rho Cassiopeiae fact sheet 

Kategória:Súhvezdie Kasiopeja
Kategória:Bayerove objekty
Kategória:Polopravidelné premenné hviezdy
Kategória:Žltobiele nadobry
Kategória:Flamsteedove objekty
Naos (hviezda)

**Naos** (ζ Puppis) je hviezda v súhvezdí Korma.

Je to modrý nadobor, jedna z najsvietivejších hviezd v Galaxii.

Kategória:Bayerove objekty
Kategória:Modré nadobry
Kategória:Súhvezdie Korma
Kategória:Hviezdy typu O
3165
066811
198752
039429
Almaaz

**Almaaz** (Maaz) alebo **Epsilon Aurigae** (ε Aur/ε Aurigae) je zákrytová dvojhviezda s neviditeľným sprievodcom v súhvezdí Povozník, ktorej jasnosť klesá z 2,7m na 3,8m raz za 27 rokov. 

Primárna zložka je nadobor spektrálneho typu F0 a triedy svietivosti Ia, s hmotnosťou 15 M☉ a s polomerom 100-násobne väčším ako polomer Slnka v štádiu po opustení hlavnej postupnosti. Jeho svietivosť je až 200 000-krát väčšia ako svietivosť Slnka a jeho priemer je 300 miliónov km, čo je priemer obežnej dráhy Zeme okolo Slnka. Sekundárna zložka je protohviezda alebo dvojhviezda s hmotnosťou 10-20 M☉, obklopená akréčnym diskom s polomerom 1&nbsp;100 R☉. Teplota vonkajšieho okraja disku je 520 K. Družica IRAS merala infračervené žiarenie, na ktoré sa zmenilo svetlo sprievodcu a jeho ultrafialové žiarenie v chladnom prachovom obale. Z priebehu krivky svetelných zmien sa dá usúdiť, že okolo sprievodcu je rozsiahly prstenec materiálu prerušený veľkou medzerou. Vzdialenosť je približne 2&nbsp;000 ly.

Hviezda epsilon Aurigae má podľa našich súčasných poznatkov najdlhšiu periódu medzi zákrytovými premennými hviezdami. Perióda je 27,1 roka a počas nej klesne jasnosť hviezdy zhruba na polovicu, z 3,1 na 3,8 magnitúd. Ploché minimum trvá 330 dní, pokles k minimu a výstup z neho trvá vždy 140 dní. Celý zákryt trvá 610 dní. Zákryt je pravdepodobne spôsobený tým, že počas doby minima je hlavná zložka zakrytá oblakom obklopujúcim sprievodcu. Zákryt tejto dvojhviezdy nastal medzi 2. júlom 1982 a 25. júnom 1984. Ďalší zákryt sa nastal v roku 2009.

## Zdroje
* 
* 

Kategória:Súhvezdie Povozník
Kategória:Bayerove objekty
Kategória:Flamsteedove objekty
Kategória:Zákrytové premenné hviezdy
Kategória:Nadobry
Arneb

**Arneb** (arab. 'arnab = zajac) alebo **Alfa Leporis** (α Lep/α Leporis) je najjasnejšia hviezda v súhvezdí Zajac. Má zdanlivú jasnosť 2,58m, patrí do spektrálneho typu F0, do triedy svietivosti Ib. Jej sprievodca, hviezda zdanlivej jasnosti 11m, je od nej na oblohe vzdialený 36". Vzdialenosť od Zeme je približne 1300 ly.

Kategória:Bayerove objekty
Kategória:Súhvezdie Zajac
Kategória:Žltobiele nadobry
Kategória:Optické dvojhviezdy